
	Par atzinumu nometnei
	



Valsts ugunsdzēsības un glābšanas dienesta (turpmāk - Dienests) Rīgas reģiona pārvalde (turpmāk – Pārvalde) 2026.gada 11.maijā saņēma Jūsu iesniegumu ar lūgumu sniegt atzinumu par telpu atbilstību ugunsdrošības prasībām dienas nometnes “Es mācos, es varu, es daru” (turpmāk – Nometne) rīkošanai Centra “Paskaties” telpās Katrīnas ielā 5, Rīgā LV-2105 (turpmāk – Objekts).
Dienesta Pārvalde informē, ka saskaņā ar Ministru kabineta 2009.gada 1.septembra noteikumu Nr. 981 “Bērnu nometņu organizēšanas un darbības kārtība” 9.5. apakšpunkta prasībām un ņemot vērā, ka 2025. gada 10.oktobrī Objektam jau tika izsniegts atzinums par atbilstību ugunsdrošības prasībām, Dienesta atzinums Nometnes organizēšanai nav nepieciešams. 
Pārvalde atgādina, ka nometnes rīkošanas laikā jāievēro Ministru kabineta 2016. gada 19. aprīļa noteikumu Nr. 238 “Ugunsdrošības noteikumi” noteiktās prasības. Papildus darām Jums zināmu, ka fizisko un juridisko personu pienākums ir nepieļaut ugunsgrēka izcelšanos.

